**TARKVARAARENDUSE KOSKMUDELI TÜÜPLEPING**

**ERITINGIMUSED**

1. **POOLTE ANDMED**

|  |  |  |  |  |
| --- | --- | --- | --- | --- |
|  | Nimi | Registrikood /  KMKR number | Asukoht | Esindaja |
| Tellija |  |  |  |  |
| Täitja |  |  |  |  |

1. **LEPINGU ESE**
   1. Lepingu esemeks on ……………………
2. **TASU SUURUS JA ARVELDAMISE TINGIMUSED (Üldtingimused ptk 12)**
   1. Tööde kogumaksumus on …………… eurot, millele lisandub käibemaks.
   2. Keskmine tunnihind on …………. eurot, millele lisandub käibemaks.
   3. Tellija tasub Täitja arve ……….. kalendripäeva jooksul alates arve kättesaamisest.
3. **INTELLEKTUAALSE OMANDI ÕIGUSED (Üldtingimused ptk 10)**
   1. Arendatava tarkvara puudutavate autoriõiguste üleminek **toimub loovutamise / litsentsimise** (vali üks)kaudu**.**
4. **ISIKUANDMETE TÖÖTLEMINE (ÜLDTINGIMUSED ptk 11)**
   1. Lepingu täitmise raames saab Tellija ligipääsu järgmiste andmesubjektide nimetatud isikuandmetele:

|  |  |
| --- | --- |
| Andmesubjektide kategooriad | Isikuandmete liigid |
|  |  |
|  |  |

* 1. Täitja töötleb isikuandmeid üksnes Lepingu täitmise eesmärgil Tellija dokumenteeritud juhiste alusel, välja arvatud juhul, kui Täitja on kohustatud isikuandmeid töötlema Täitja suhtes kohalduva õiguse alusel. Sellisel juhul teavitab Täitja Tellijat sellisest kohustusest enne isikuandmete töötlemist, kui teavitamine ei ole olulise avaliku huvi tõttu Täitja suhtes kohalduva õigusega keelatud. Kui Täitja hinnangul läheb Tellija juhis vastuollu õigusaktidega, annab ta sellest viivitamatult Tellijale teada.
  2. Täitja annab ligipääsu isikuandmetele ainult nendele isikutele, kellele see on Lepingu täitmisega seotud tööülesannete täitmiseks vajalik. Täitja veendub, et sellised isikud on isikuandmete töötlemist puudutavatest nõuetest ja õigusaktidest teadlikud ning järgivad neid. Iga isiku suhtes, kellele Täitja annab ligipääsu isikuandmetele, peab kehtima konfidentsiaalsuskohustus, mis jääb kehtima ka pärast Lepingu lõppemist.
  3. Täitja võib isikuandmete töötlemisele kaasata kolmandaid isikuid (**alltöötlejad**), kelle suhtes Täitja on veendunud, et alltöötleja rakendab asjakohaseid tehnilisi ja korralduslikke meetmeid sellisel viisil, et töötlemisel on tagatud isikuandmete kaitse. Alltöötleja kaasamisel kehtestab Täitja alltöötlejale vähemalt samaväärsed nõuded isikuandmete töötlemise osas nagu on Täitjale kehtestatud Lepingus. Täitja jääb täielikult vastutavaks isikuandmete kaitse nõuete rikkumise eest alltöötleja poolt.
  4. Täitja esitab Lepingu sõlmimise eelselt Tellijale [lisada kontaktandmed või viide eritingimuste mõnest teises punktis toodud andmetele] kirjalikku taasesitamist võimaldavas vormis nimekirja tema poolt isikuandmete töötlemisele kaasatavatest alltöötlejatest. Lepingu sõlmimise järgselt täiendava alltöötleja kaasamise soovi korral teavitab Täitja sellest Tellijat vähemalt 14 päeva ette. Tellijal on õigus esitada kaasatavate alltöötlejate suhtes põhjendatud vastuväiteid. Kui Tellija ei ole nõus Täitja poolt konkreetse alltöötleja kaasamisega, teavitab ta sellest Täitjat ning sel juhul ei tohi Täitja sellist alltöötlejat Lepingu raames isikuandmete töötlemisel kasutada.
  5. Täitja ei edasta isikuandmeid väljapoole EL liikmesriike ega Euroopa Majanduspiirkonna (**EMP**) riike ilma Tellija sellekohase selgesõnalise kirjaliku nõusolekuta.
  6. Täitja rakendab vajalikul määral organisatsioonilisi, füüsilisi ja infotehnilisi turvameetmeid, et kaitsta isikuandmeid juhusliku või tahtliku õigustamata muutmise, juhusliku hävimise ja tahtliku hävitamise ning õigustatud isikule andmete kättesaadavuse takistamise ning õigustamatu töötlemise eest. Muuhulgas, kuid mitte ainult teeb Täitja endast kõik mõistlikult võimaliku, et:
     1. vältida kõrvaliste isikute ligipääsu isikuandmete töötlemiseks kasutatavatele seadmetele;
     2. hoida ära andmete õigustamatu kasutamine, sh lugemine, kopeerimine, salvestamine, muutmine, kustutamine jne;
     3. anda igale isikuandmete töötlemiseks õigustatud isikule personaliseeritud juurdepääsuõigused;
     4. säilitada ülevaade, millistele kolmandatele isikutele on milliseid isikuandmeid edastatud;
     5. pidada arvestust isikuandmete töötlemisel kasutatavate ja täitja kontrolli all olevate seadmete ja tarkvara üle;
     6. *[avatud näitlik loetelu; kõiki eeltoodud tingimusi võib tellija muuta ja omal soovil täiendavaid tingimusi lisada; kuigi täitja volitatud töötlejana peab ka ise alati veenduma, et turvameetmed oleksid piisavad isikuandmete kaitse tagamiseks, siis hea on vähemalt algtasemel mingid elementaarsed nõuded paika panna]*
  7. Täitja aitab võimaluste piires, arvestades isikuandmete töötlemise olemust ja isikuandmete kättesaadavust, täita Tellijal andmekaitsealastest õigusaktidest tulenevaid kohustusi, mis seonduvad punktis 6.1 sätestatud Täitja valduses olevate isikuandmetega, sh aitab Tellijat andmesubjekti taotlustele vastamisel ja taotlustest tulenevate toimingute teostamisel ning EL-i isikuandmete kaitse üldmääruse artiklites 32-36 sätestatud kohustuste täitmisel.
  8. Täitja lubab Tellijaga eelnevalt kokkulepitud ajal ja viisil Tellijal või Tellija poolt volitatud audiitoril teha punktis 6.1 sätestatud Täitja valduses olevate isikuandmete töötlemise auditeid ja kontrolle ning panustab nendesse. Tellija soovi korral teeb Täitja Tellijale kättesaadavaks mistahes mõistliku pingutusega esitatava teabe, mis on vajalik, et tõendada Täitja poolt Lepingus sätestatud isikuandmete kaitse kohustuste täitmist.
  9. Isikuandmetega seotud rikkumise tuvastamisel (sh kui esineb põhjendatud kahtlus, et rikkumine on toimunud), võtab Täitja viivitamatult kasutusele mõistlikud meetmed rikkumisest tulenevate mõjude vältimiseks või leevendamiseks ning teavitab Täitjat esimesel võimalusel. Teavitus esitatakse kirjalikult [lisada kontaktandmed või viide eritingimuste mõnest teises punktis toodud andmetele] ning see sisaldab vähemalt järgmist teavet:
     1. rikkumise laad, sh rikkumisest puudutatud andmesubjektide liigid ja arv ning puudutatud isikuandmete liigid ja maht;
     2. rikkumise potentsiaalsed ohud ja tagajärjed;
     3. rikkumise kõrvaldamiseks ning mõjude leevendamiseks kasutusele võetud meetmed;
     4. soovitatavad lisameetmed rikkumise võimalike negatiivsete mõjude leevendamiseks;
     5. Täitja kontaktisiku andmed, kust on võimalik saada rikkumise kohta rohkem teavet.
  10. Kui punktides 6.10.1 - 6.10.5 sätestatud andmeid ei ole võimalik esitada koos esialgse teavitusega, konsulteerib Täitja Tellijaga täiendavate andmete esitamise vajaduse osas ning esitab vastavalt kokkuleppele puuduolevad andmed esimesel võimalusel ning reeglina mitte hiljem kui 48 tunni jooksul rikkumisest teada saamisest, kui Pooled ei lepi kokku teisiti. Kui Täitjal ei ole võimalik kogu Tellija soovitud teavet kokkulepitud aja jooksul esitada, teavitab ta sellest Tellijat, esitades muuhulgas ka asjakohased põhjendused ning prognoosi, mis ajaks on võimalik nõutud teave esitada. Täitja teeb endast kõik mõistlikult oleneva, et punktides 6.10.1 - 6.10.5 viidatud teave saaks Täitjale esitatud nii kiiresti kui võimalik.
  11. Lepingu või isikuandmete töötlemise vajaduse lõppemisel, samuti Tellija nõudmisel, kustutab Täitja isikuandmed 30 päeva jooksul, v.a. kui Tellija ei ole seadnud teistsugust tähtaega. Tellija vastava soovi korral tagastab Täitja Tellijale teisaldataval andmekandjal Täitjale üle antud isikuandmed. Täitja ei pea isikuandmeid kustutama, kui õigusaktidest tulenevalt on vajalik isikuandmete jätkuv säilitamine, millisel juhul teavitab Täitja Tellijat sellisest kohustusest.

1. **LEPPETRAHVID (ÜLDTINGIMUSED P 13.6)**
   1. Lepingujärgne leppetrahv on ………… (*Lepingu Üldtingimuste punktis 13.6.1 (e) on maksimaalseks leppetrahvisummaks, mida Pool saab Lepingust tuleneva kohustuse rikkumise eest nõuda, on 25% leppetrahvi aluseks oleva rikkumise hetkeks teostatud ja töös olevate Tööde etappide maksumusest lähtudes kehtivast Projektiplaanist. Leppetrahvide kogusumma on piiratud 25%-ga Lepingu kogumaksumusest).*
2. **PROJEKTIPLAAN (Üldtingimuste p 1.13)**
3. **PROJEKTI VÕTMEISIKUD (Üldtingimuste p 1.27)**
   1. ………….(*Täitja projektijuhil või muul volitatud isikul*) on õigus anda Tööd Tellijale üle ja allkirjastada Täitja nimel vastavaid Akte ning kohustus nõutada Tellija juhiseid ja informatsiooni Lepingu täitmise käigus tekkinud küsimuste ja probleemide lahendamiseks.
   2. **Võtmeisikute andmed**
4. **PROJEKTI ELLUVIIMIST TOETAVATE KESKKONDADE ANDMED**
   1. **Tööülesannete halduskeskkond**
   2. **Projekti dokumendihalduskeskkond**
   3. **Lähtekoodi halduskeskkond**
   4. **Toodangukeskkond**
   5. **Testkeskkond**
5. **MUUD ERISUSED ÜLDTINGIMUSTEGA VÕRRELDES (Üldtingimuste p 1.7)**